**Слайд 1**

**ТР Алабуга муниципаль районы Илмәт**

 **авыл җирлеге башлыгының**

**2018 елда башкарылган эше турында отчет.**

**Хөрмәтле Ринат Самигуллович !**

**Хөрмәтле депутатлар, авылдашлар, чакырылган җитәкчеләр!**

**Добрый день, уважаемые односельчане, приглашенные!**

Бүген мин Сезне Илмәт авыл җирлегендә урнашкан үзидарә органнарның 2018 елда башкарылган эш нәтиҗәләре белән таныштырып үтәм.

**Слайд 2,3**

 Районыбыз үзәгеннән 45 чакрым ераклыкта урнашкан матур табигатьле Илмәт авыл җирлеге составына 3 авыл :Илмәт, Ядегәр, Көек авыллары керә. Авыл жирлеге биләмәләре 364 га тәшкил итә. Авыл жирлегендә 7 депутат сайланган.

**Слайд4**

 2019 елның 1 гыйнварына авылда барлыгы **341** кеше яши, шуларның Илмәттә-303,Ядегәрдә-31, Көектә-7. Йорт саны – 135, шул исәптән Илмәт авылында-111 , Ядегәрдә – 18, Көектә- 6

 Хезмәткә сәләтле яшьтә - **133** кеше, авылның **29** кешесе “Яңа Юраш АФ” ҖЧҖдә эшли, **23** кеше бюджет өлкәсендә хезмәт куя, башка төрле өлкәдә хезмәт башкаручылар– 79 кеше.

 Җирлектә - **116** пенсионер, һәм **15** тыл ветераны яши.

**Слайд 5**

 2018 ел дәвамында 19 сессия уздырылды. Аларда 44 сорау каралды: болар - Уставка үзгәрешләр кертү; җирле референдум буенча; прокуратура протестлары буенча ; бюджетка үзгәрешләр кертү,2019 елга бюджет кабул итү һәм башкалар.

**Слайд 6,7**

 Ел дәвамында халык җыеннары уздырылды. Бу җыеннарда халык белән су челтәре алыштыру мәсьәләсен хәл итү, көтүлеккә малларны озату , торак йортлардагы янгын куркынычсызлыгы хакында, җирле референдумга мөhим сорауларны табу hәм башка мәсьәләләр каралды.

**Слайд8,9,10**

**БЮДЖЕТ**

2018 елга бюджетның үзкерем өлеше план буенча **270,5 мең** сум каралган булса, аның үтәлеше – **318,6мең** сум , ягъни бу - **118**% дигән сүз.

|  |
| --- |
| Физик затларга керем салымы-12,2 мең сум, ягъни 122%;Милек салымы-34,6 мең сум, ягъни 157%;Җир налогы-220,7 мең сум , ягъни118%Бердәм авыл хуҗалыгы налогы-4,2мең сум, ягъни105%;Дәүләт пошлинасы-1,4 мең сум, ягъни 70%  |

Бюджетның чыгым өлеше 3 170,1 мең сум тәшкил итте hәм планлаштырган акчалар тулысынча сарыф ителде.

**Слайд11,12**

Халыкның тормыш дәрәҗәсен hәм сыйфатын күтәрү җирле үзидарә эшчәнлегенең нәтиҗәлелеген билгеләүче төп күрсәткеч булды hәм булып кала бирә.Федераль, республика, муниципаль программалар безнең өчен бу эштә зур ярдәмгә әйләнде.Шуларның нәтиҗәсе буларак, авылларыбыз күзгә күренеп үзгәрә, биредә гомер итү көннән-көн уңайлыракка әйләнә бара.

**Слайд13,14**

Узган 2018нче ел Илмәт авыл җирлеге өчен бик уңышлы ел булды. Җирлектә берьюлы 4 республика программасы hәм 3 муниципаль программа гамәлгә ашырылды.

**Слайд15,16,17,18,19,20,21**

Яңа елга аяк басканда мәдәният йортыбыз үзенең ишекләрен ачты.Без үзебезгә ишелеп төшкән бәхетне әле хәзер дә аңлап бетерә алмыйбыз.Чөнки авыл мәдәният йорты иҗтимагый hәм мәдәни тормыш үзәге генә түгел, очрашу hәм аралашу , шулай ук төрле яшьтәге кешеләрнең иҗади сәләтен үстерү мәйданчыгы да булып хезмәт итә.Безнең изге хыялыбызны тормышка ашырырга булышкан президентыбыз Рөстәм Нургали улына, 100 урынлык мәдәният йортыбыз өчен Алабуга районы башлыгыбыз Геннадий Егорович Емельяновка рәхмәтебез зур.

**Слайд22,23,24,25,26**

Бөек җиңүнең 73 еллыгы уңаеннан сугыш кырында ятып калган каhарман авылдашларыбыз хөрмәтенә ачылган hәйкәлебез Ядегәр авылынын уртасында урын алды. Бу hәйкәл Ядегәрлеләр өчен иң изге урынга әверелде. Традициягә кереп баручы бу муниципаль программаның безнең җирлекне дә урап узмавы күңелне сөендерә.

**Слайд27**

Шулай ук муниципаль программа хисабына урнаштырылган балалар мәйданчыгы чын –чынлап балаларның гына түгел, өлкән буын кешеләребезнең дә ял итү урыны .

**Слайд28,29**

Авыл советында капиталь ремонт Республика программасы нигезендә башкарылды. Элек иске бинаны хәтерләткән авыл советыбыз танымаслык булып үзгәрде. Түбәсе алыштырылып, бүлмәләргә ремонт ясалды.

**Слайд30,31**

Зур горурлык хисе белән Илмәт балалар бакчасына тукталып үтәсем килә. Матур, якты төсләр белән бизәлгән бакчабыз Таулы урамына нур сибеп тора. Түбәсенең дә яшел төстә булуы бу матурлыкны тагын да тулыландырды.Тәрәзәләр алмашынып, яна ишекләр куелды. Бу Геннадий Егоровичның авылларга карата җылы карашының бер мисалы. Шуңа барлык әти-әниләр исеменнән зур рәхмәт белдерәбез. Безнен рәхмәт сүзләрен хөрмәтле Ринат Самигуллович Геннадий Егоровичка җиткерерсез дип ышанып калабыз.

**Слайд32,33,34,35**

Узган елда авыл урамнарына вак таш җәю республика программасы хисабына Илмәт авылының Таулы , Яшьләр урамнары тәртипкә китерелсә, Ядегәр авылының Туфан урамы тулысынча вак таш белән түшәлде.

**Слайд36**

Берничә ел рәттән урам утларын төзекләндерү программасының эшләп килүе авыл җирлекләренә зур ярдәм. Шушы программа кысаларында җирлегебез урамнарына 6 яктырткыч куелды.100м чыбык сузылды.

**Слайд37,38,39**

Ядегәр авылының Тукай урамындагы 100 м су челтәрен алыштыру шулай ук безнең өчен зур эш булды. Шушы эшне башкаруда ярдәмнәре өчен авыл җирлекләрен су белән тәэмин итуче җаваплылыгы чикләнгән ТИС хезмәткәрләренә, шушы оешманы җитәкләүче Рафаэль Рәшит улына зур рәхмәтләребезне җиткерәбез.

**Слайд40**

Җирлегебездә янгын куркынычлыгын кайгырту йөзеннән эшләр башкарылды. Илмәт авылынын Таулы урамына пожарный гидрант урнаштырылды. Халыкка вакытында куркынычлык хәбәрен тиз арада җиткерү өчен тавыш бирү җайланмасы алынды.

**Слайд41,42,43**

Махсус оешма белән килешү төзеп Илмәт авылының Тукай hәм Сәйдәш урамнарында куркыныч тудыра торган агачларның зур ботаклары киселде.

**Слайд44,45,46**

Иске Мәдәният йортыбыз сүтелеп, урыны җыештырылды.

**Слайд47**

Җирлегебезнең 3 зиратына, күперләргә hәм hәйкәлләргә, балалар мәйданчыгына техник паспортлар ясатылды.

**Слайд48**

 *“1 гә 4”* нисбәтендә уртак финанслауны күздә тоткан республика программасына керү өчен, быелгысы елны да җирле референдум үткәрелде.18 ноябрьдә уздырылган референдум 2019 елда башкарылачак эшләр өчен уздырылды.Җирлектә янгын куркынычсызлыгын тәэмин итү өчен тракторга су өчен тагылма емкость алу күздә тотыла.

**Слайд49**

Шуңа күрә дә 2018 нчы елгы салым акчасына тулы мәгьлүмәт биреп үтәсем килә. Халыктан җыелган акчабыз 45 600 сум булса, республикабыз шуның өстенә тагын 182 400 сум өстәде. Нәтиҗәдә бу сумма 228 000 сум тәшкил итә.

**Слайд50**

180 000 мең сумга косилка роторная алынды.Шушы косилка ярдәмендә юл кырларын, зират территориясен , янгын куркынычсызлыгы максатыннан ташландык бакчалардагы кипкән үләннәрне чаптыру мөмкин булачак.

**Слайд51**

48 000 сумга Ядегәр авылындагы зират юлына вак таш җәелде.

**Слайд52,53**

 Бүгенге көндә җирлегебезнең мөhим эшләрендә грант хисабына алынган тракторыбыз ярдәмгә килә.

**Слайд54**

 Бүгенгекөндә Илмәт авыл җирлегендә авыл хуҗалыгы продукциясен җитештерүчеләрдән 2 фермер хуҗалыгы hәм Ябык акционерлык җәмгыяте “Яңа Юраш” агрофирмасы яшәп килә.

Авыл хуҗалыгы җирләренең күп өлешен Яңа Юраш” агрофирмасы эшкәртә. Хуҗалыкның чәчүлек мәйданнары Илмәт җирлегендә – 1935 га тәшкил итә. Урып-җыю эшләре оешкан төстә башкарыла.

**Слайд55,56**

Икенче төп юнәлеше-терлекчелек тармагы. Илмәт җирлегенең 5 фермасында 728 баш мөгезле эре терлек санала.

**Слайд57**

 Узган елны тагын 1 фермада ремонт эшләре башкарылды. Авылыбызның 29 кешесе шушы агрофирмада хезмәт күрсәтә.

**Слайд58**

Эшчеләр өчен ясалган ял бүлмәсе кунакханәне хәтерләтә.Хезмәт хакы югары. Эшчеләр хезмәт хакыннан да, эшнең оештырылуыннан да канәгать. Бүгенге көндә Яңа Юраш агрофирмасы җитәкчесе Сабирзянов Халил Нуретдинович Илмәт авылында күп чыгымнар сорый торган бәйрәмнәребезнең төп спонсоры.

**Слайд59,60,61**

 Авылыбыздагы тырыш, хезмәт яратучы кешеләребезгә ел да Яңа ел бәйрәмендә ул үзенең истәлекле бүләкләрен тапшыра.

Оештыру осталыгына ия булган бу таләпчан җитәкче, юмартлык сыйфатына да ия. Хөрмәтле Хәлил Нуретдинович, Сезгә эшегездә зур уңышлар теләп, Илмәт халкы исеменнән зур рәхмәт белдерәбез.

 **Слайд 63,64**

Җирлегебездә яшәп көн күрүче КФХ Шакирзянов игенчелек белән шөгыльләнә. 224 га чәчүлек җирләрен эшкәртә. Игенчелектән тыш терлекчелек белән шөгылләнә. Хуҗалыкта 10 баш эре мөгезле терлек исәпләнә. Хуҗалыкта он тарту тегермәне көйләнгән.

**Слайд64**

1hәм 2 сорт оннары халык соравы буенча әзерләнә. Бәясе югары булмаган онны авыл кешеләре генә түгел , күрше авыллар да сатып ала. Фермер башлыгы Шакирзянов Мисгат Мөхәмәтхан улы үз техникасы белән җирлектәге эшләрдә hәрдаим ярдәм итеп тора.

**Слайд65,66,67**

“КФХ Ашрафзянов” 730 га чәчүлек җирләрен эшкәртә. Ел әйләнәсендә материаль-техник база ныгытылды. Хуҗалык башлыгы Илфат Эдуард улы җирлектә уздырылган эшләрдә актив катнашуы белән аерылып тора.

**Слайд68**

 Юлларны кыш көне кардан арындыруга фермер башлыгы Ашрафзянов белән килешү төзелгән. Җирлектәге hәр авылыбызның урамнары киң, чиста итеп вакытында ачыла.

 Эре авыл хуҗалыгы җитештерүчеләре белән берлектә крестьян-фермер хуҗалыкларының аякта нык басып торулары авылда терлек асраучылар өчен бик кулай. Чөнки алар өчен шушы хуҗалыклардан югары булмаган бәядән терлек өчен азык-төлек сату алу бик отышлы.

**Слайд69**

Җирлегебездәге 135 хуҗалыгында 138 баш мөгезле-эре терлек, 161 баш сарык, 3 ат, 1320 баш кош-корт асрала. Тырыш уңган хуҗалыкларны атап үтәсем килә. Бүгенге көндә Латыйпова Мәрзия апа хуҗалыгында 7 баш мөгезле –эре терлек исәпләнә, шуларның 4 се савым сыеры, шулай ук Аминовлар хуҗалыгындада 7 баш исәпләнә , 3 се савым сыеры.

**Слайд70,71**

 Крестьян-фермер һәм шәхси ярдәмче хуҗалыкларга дәүләт булышлыгының кайбер чаралары яшәп килүе турында мәгълүматны чираттагы тапкыр халык игътибарына җиткерәсем килә.

Гражданнарның шәхси ярдәмче хуҗалыклары өчен менә нинди ярдәм акчалары күздә тотыла:

- 8 баш сыерга исәпләнгән сөт юнәлешендәге мини-ферма салу буенча субсидия (ярдәм акчасы) – 200 мең сум, 5 сыерга исәпләнгән мини-ферма төзүгә – 120 мең сум;

- тана сыерлар һәм башмак таналар, нәселле таналар сатып алуга субсидия бер баш мөгезле терлек өчен – 20 мең сум, товарлыклы таналарның бер башы өчен - 15 мең сум;

- яшь кош-корт (бәпкә, чебеш) сатып алуга субсидияләр түбәндәге исәп-хисаптан бирелә: каз бәбкәләре һәм күркә чебешенең бер башы өчен - 100 сум, үрдәк бәбкәләре өчен – 80 сум, бройлер чебиләр өчен - 30 сум;

- 3 яшьтән зуррак булган бия асрау өчен терлек азыгы сатып алуга субсидия бер баш биягә – 3 мең сумнан;

- сыерларны асрау һәм аларны карау буенча ветеринария чаралары уздыруга ярдәм акчасы: бер баш малга - 300 сум исәбеннән;

- Татарстан Республикасыннан читтә сыерлар һәм башмак таналар сатып алагу ярдәм акчасы бер баш мал өчен - 30 мең сум;

- Савым сыерларның баш санына субсидия – 3 мең сум, савым кәҗәләргә – 500 сум.

Алабуга районы авыл хуҗалыгы һәм азык-төлек идарәсе җитәкчесеннән консультация алырга мөмкин. Ул (*Нургаянов Ленар Фәрит улы*) бүген - залда, әлеге чарада катнаша.

 Авылда халыктан сөт җыю ел әйләнәсендә оештырылган, аны Хафизов Илдар тормышка ашыра һәм җыелган сөт “Алабуга сөте” комбинатына тапшырыла. Сөт бәясе бүгенге көндә 17 сум 50 тиен.

**Слайд72,73,74**

Ә хәзер җирлектә урнашкан бюджет оешмалары белән таныштырып үтәм.

 Илмәт мәдәният йорты ябылганлыктан кырыс шартларга карамастан,авылдагы мәдәни тормыш сүнмәде, халыкта иҗат уты сүрелмәде. Мәдәният утын сүндермәүче Сердәш фольклор ансамбле үзешчәннәре республика фестиваль-конкурсларында шактый җиңүләр яуладылар.

Шуңа да зур рәхмәт аларга.

 Мәдәният йорты директоры Фәүзия Тухбатуллина чын күңеленнән сөенеп:

-Хәзер безнең шөгыльләнер өчен бөтен шартларыбыз да бар, сәхнә исә буш тормаячак. Мондый гаҗәеп Мәдәният йортында җырламый hәм биеми түзеп буламыни дия.

**Слайд 75,76,77,78,79**

Илмәт авыл китапханәсендә кызыклы hәм үзенчәлекле чаралар үткәрелә. hәр укучыны аерым игьтибарлы мөнәсәбәт көтә. Бу бина балаларның яраткан ял итү урынына әйләнде. Китапханә белән Гөлнара Ахметшина җитәкчелек итә. Бүгенге көнгә 10486 китап исәпләнә, шуларның 2154 балалар өчен чыгарылган китаплар. Китапханә Мәдәният йорты белән бер түбә астында яши.

**Слайд80,81,82**

 Илмәт балалар бакчасында бүгенге көндә 7 бала тәрбияләнә. Әйтеп үткәнемчә бакча бинасында зур ремонт эшләре башкарылды. Нәниләребез өчен яңа уенчыклар кайтарылды. Йомшак инвентарь,ноутбук, фотоаппарат белән җиhазландырылды. Бакча заманча таләпләргә җавап бирә.Шунсы сөенечле балалар бакчасына керү өчен яңадан 2 бала гариза тапшырган.

 Зур стажлы тәрбиячеләр балаларның дөрес туклану режимына, сәламәтлекләрен ныгытуга, әти-әниләр белән күнелле чаралар уздыруга зур игътибар бирәләр.Бакча мөдире Сөмбел Шакирова таләпчан, үз эшен яратып җиренә җиткереп башкара. Җирлектә үткәрелгән өмәләрдә актив катнаша.

 **Слайд83,84,85,86,87,88**

2016 елда авылыбыз үзәгендә урын алган яңа фельдшер-акушерлык бүлеге авылдашларыбызның сәламәтлекләрен кайгырту урыны.Уңайлыклары белән заманча таләпләргә җавап бирүче бинада вакытында ярдәм күрсәтелә. Тиешле даруларны сатып алу мөмкинлеге дә бар. Ел дәвамында фельдшер-акушерлык бүлеге 844 кешене кабул иткән, ашыгыч ярдәм чакыруы буенча 75 кешегә, авыруларга өйдә 218 кешегә ярдәм күрсәтелгән. 10 кешегә ашыгыч ярдәм чакырылган. Фельдшер-акушерлык бүлеге мөдире Гөлфия Хабибуллина авылыбызның ышанычлы табибе. Зур стажлы, белемле , кешеләргә вакытында ярдәм күрсәтәтә белүе аның халык каршында абруен арттыра.

**Слайд89**

Җәй җитсә бина ишегалды матур чәчәкләргә күмелә. Аның бу хезмәтен район күләмендә дә зурладылар. Гөлфия Хабибуллина “Ин матур ишегалды” номинациясендә җиңеп рәхмәт хаты белән бүләкләнде.

**Слайд90,91**

 Җирле халыкны азык-төлек һәм көндәлек кирәк-ярак товарлары белән тәэмин итүче Алсу”кибетендә товар төрләре җитәрлек. Райпо автолавкасы атнага ике тапкыр Илмәт,Ядегәр hәм Көек авылларына килә.

Узган елда райпо кибетебез ябылды .

**Слайд92,93**

 Илмәт авылы җирлегеннән Иске Юраш мәктәбендә 18 бала белем ала. Балаларны мәктәпкә автобус йөртә.Уңайлыклары ,матурлыгы hәм тиешенчә ныклы белем бирү учагы булган Иске Юраш мәктәбен әти-әниләребез югары бәяли. Әлеге коллективны җитәкләүче Гиззатуллин Илсур Ленур улы белән уртак проблемаларны бергәләп хәл итәргә тырышабыз.Авыл җирлеге мәктәп белән тыгыз элемтәдә яши. Авылыбызның 4 укытучысы шушы мәктәптә эшли. Бу укытучылар үзләренең төп эшеннән тыш җирлектәге проблемаларыбызны хәл итүдә күп көч куялар. Шуңа да зур рәхмәт аларга.

**Слайд94**

Көнкүрешнең каты калдыкларын, чүп-чарны чыгару белән “Мехуборка” кампаниясе шөгыльләнә. Җирлектә 10 контейнер урнаштырылган. Бер ел эчендә 526 куб чүп чыгарылды.

**Слайд95,96,97,98,99**

 Ике авылның да зиратларында чистарту эшләре башкарылды.Өмәләр,чүп үләннәрдән арындыру җәй буена дәвам итә. Тиеш булмаган чүплекләрдән арынырга ярдәм итүчеләр шактый. Культура өлкәсендә, балалар бакчасында Илмәт башкарма комитетында эшләүчеләр авылыбызның санитарына әйләнде.

 **Игелекле эшләр**

Ядегәр авылының чишмә буенын төзекләндерүдә депутатыбыз Гайнутдинов Раиф Мулланур улы зур эшләр башкара.Мәңгелек йортыбыз зиратыбызны тәртиптә тотучы Габдельбәр абый, имамнарыбыз Вәлиҗан абыйга, Бәгдәнур абыйга,актив авылдашыбыз Хабибуллин Хәниф абыйга, Ядегәр авылындагы кискен проблемаларны хәл итәргә ярдәи итүче Каримуллина Нәсимә апага, авылыбызның актив кешесе Алмаз Шакировка, депутатлар корпусына зур рәхмәт.

**Слайд100**

Сыннар ясауда ярдәм иткән рәссамыбыз Фәридәбезгә рәхмәтебез зур.

**Слайд101**

 Дин юлына басучыларга, дин кардәшләргә, гарәпчә укырга теләге булган кешеләргә мәчет ишекләре һәрвакыт ачык. Авылыбызда намазга чакырып азан һәм мәчеттә биш вакыт намаз укыла. Имамыбыз Вәлиҗан абый белән берлектә мәчетебез юридик зат буларак теркәлде.

**Слайд102,103**

 Җирлегебездә бәйрәмнәрне тиешле дәрәҗәдә үткәрү безнең бурыч булып тора. Шуңа да hәр кешегә игьтибар бирергә тырышабыз , бигрәктә өлкән буын турында онытырга ярамый. Җирлегебездә оештырылган Өлкәннәр көне, Җиңү бәйрәмнәре шушы мәчеттә үткәрелде.

**Слайд104**

 Өлкәннәргә көндәлек ярдәмне җирлектә эшләүче 2 соцработник күрсәтә.Бүгенге көндә 10 тыл ветераныбыз аларның игьтибар үзәгендә.

**Слайд105,106,107,108,109,110**

Сабан туе милли бәйрәмнәребезнең берсе. Дусларның, туганнарның очрашу урыны. Шушы күркәм бәйрәмне уздыру күп чыгымнар сорый. Депутатыбыз Равил Галиәхмәт улы, Сабирзянов Халил Нуретдин улы бәйрәмнең төп спонсорлары. Шуңа да авылдашлар исеменнән зур рәхмәт аларга.

**Слайд111,112,113**

Яңа ел бәйрәмебез Яңа мәдәният йортында уздырылды. Бу бәйрәм сихри дөньяны хәтерләтте. Төрле маскарад костюмнары , җырчы дусларыбыз, уеннарда актив катнашучы авылдашлар бәйрәмебезгә ямь өстәде.

**Слайд114**

**Нәтиҗәдә 2019 елга планнар:**

**1.**  Илмәт авылының Яр буе урамында республика программасы нигезендә су челтәрен алыштыру;

 **2.** Илмәт авылындагы Үзәк урамга вак таш җәйдерү.

 3. Үзарә салым хисабына МТЗ-82 тракторына тагылмалы емкость алу.

 4**.** Илмәт авылында яңа скважина казыту.

 5.Республиканың “Торак пунктларда урам яктырткычларын төзекләндерү”программасы буенча авыл урамнарына яктырткычлар урнаштыруны дәвам итү.

 6. Зират территорияләрендә төзекләндерү эшләрен дәвам итү.

**Слайд115,116**

 Ә хәзер хөрмәтле авылдашлар, Татарстан Республикасының 2019 елның 3 июненнән цифрлы телевидениегә күчү турындагы мәгълүматны халыкка җиткерәм. Безнең төбәктә аналог рәвештә мәҗбүри телевидение тапшырулары бу вакыттан ук сүндереләчәк. Инде хәзер үк цифрлы форматта бушлай 20 Бөтенроссия телеканалы эшли. Үзгәрешләр эфир телетапшыруларына кагыла һәм кабельле телевидение, спутник телевидениесе, IP-ТВ интерактив телевидениесе (ай-пи ТВ) челтәрләренә кагылмый. Әгәр экраннарда үз телевизорларының канал логотибы белән янәшә Беренче, Россия-1, НТВ, 5 нче Канал, сез "А" хәрефен күрәсез икән, салым телетапшыруларын карагыз. Залда ТатТелеком компаниясе вәкиле дә бар, сессия азагында ул Сезне кызыксындырган барлык сорауларга да җавап бирә алачак.

**Слайд117**

 Чыгышымны төгәлләп шуны әйтәсем килә.Җирлек башлыгы буларак мин үз авылдашларыма ышанам..Шуңа да халык белән киңәшләшеп, алар нәтиҗәне күрерлек, үзләре дә бу эшләрдә катнашырлык итеп матур эшләр башкару- безнең төп бурыч.

 Шул эшләребезне башкаруда hәрдаим ярдәм итеп торучы Алабуга муниципаль районы башлыгы Емельянов Геннадий Егоровичка, ышанычыбыз зур. Шуңа да Илмәт халкы исеменнән аңа зур рәхмәт белдерәбез.

**Слайд118**

Барыгызга да сәламәтлек, зур уңышлар теләп калам. Игьтибарыгыз өчен, зур рәхмәт Сезгә!

**Слайд 119**